за да може произведеният продукт да придобие статус на продукт с произход съгласно член 7, параграф 2
 ПРИЛОЖЕНИЕ III:
 Формуляр на сертификат за движение
 ПРИЛОЖЕНИЕ IV:
 Декларация върху фактура
 ПРИЛОЖЕНИЕ V A:
 Декларация на доставчик относно продукти с преференциален произход
 ПРИЛОЖЕНИЕ V Б:
 Декларация на доставчик относно продукти без преференциален произход
 ПРИЛОЖЕНИЕ VI:
 Информационен сертификат
 ПРИЛОЖЕНИЕ VII:
 Формуляр на заявление за дерогация
 ПРИЛОЖЕНИЕ VIII:
 Съседни развиващи се държави
 ПРИЛОЖЕНИЕ IX:
 Отвъдморски страни и територии
 ПРИЛОЖЕНИЕ X:
 Продукти, по отношение на които разпоредбите на членове 3 и 4 относно кумулацията се прилагат след 1 октомври 2015 г. и по отношение на които не се прилагат разпоредбите на член 5
 ПРИЛОЖЕНИЕ XI:
 Други държави от АКТБ
 ПРИЛОЖЕНИЕ XII:
 Продукти с произход от Южна Африка, изключени от кумулацията по член 4
 ПРИЛОЖЕНИЕ XIII:
 Продукти с произход от Южна Африка, по отношение на които разпоредбите на член 4 относно кумулацията се прилагат след 31 декември 2009 г.
 ДЯЛ I
 ОБЩИ РАЗПОРЕДБИ
 Член 1
 Определения
 За целите на настоящия протокол:
 а)
 „производство“ означава всякакъв вид обработка или преработка, включително сглобяване или специфични операции;
 б)
 „материал“ означава всяка съставка, суровина, компонент или част и т.н., използвани при производството на продукта;
 в)
 „продукт“ означава продуктът, който се произвежда, дори ако целта на производството му е последващо използване в друга производствена операция;
 г)
 „стоки“ означава както материали, така и продукти;
 д)
 „митническа стойност“ означава стойността, определена съгласно Споразумението от 1994 г. за прилагане на член VII от Общото споразумение за митата и търговията (Споразумение на СТО за определяне на митническата стойност);
 е)
 „цена франко завод“ означава цената франко завод, платена за продукта на производителя в Общността или в държавите от ИЮА, в чието предприятие е извършена последната обработка или преработка, при условие че цената включва стойността на всички използвани материали, намалена с всички заплатени вътрешни данъци, които са възстановени или могат да бъдат възстановени, когато полученият продукт бъде изнесен;
 ж)
 „стойност на материалите“ означава митническата стойност в момента на вноса на използваните материали без произход или, ако тя не е известна и не може да бъде установена — първата установима цена, заплатена за материалите в Общността или в държавите от ИЮА;
 з)
 „стойност на материалите с произход“ означава стойността на тези материали, както е определена в буква ж), приложена mutatis mutandis;
 и)
 „добавена стойност“ означава цената франко завод, намалена с митническата стойност на всеки от вложените материали с произход от другите държави или територии, посочени в членове 3 и 4, по отношение на които се прилага кумулация, или ако митническата стойност не е известна или не може да бъде установена — първата установима цена, заплатена за материалите в Общността или в една от държавите от ИЮА;
 й)
 „глави“ и „позиции“ означава главите и позициите с четирицифрени кодове, използвани в номенклатурата, съставляваща Хармонизираната система за описание и кодиране на стоките, наричана в настоящия протокол „Хармонизираната система“ или „ХС“;
 к)
 „класиран“ се отнася за класирането на продукт или материал в определена позиция;
 л)
 „пратка“ означава продукти, които са изпратени едновременно от един износител до един получател или са обхванати от